Leavvajohka

Leavvajohka (nordsamisk, historisk: Lævvajåkka) er ei elv i Tana kommune i Finnmark. Den er ei sideelv til Tana og er 35,9 kilometer lang. Leavvajohka har utspring i skaret nord for fjellet Suonjirgáisá, og renner først mot sør, før den snur mot øst-nordøst. Elva munner ut i Tana ved bygda Levajok.

Fiske 
Elva er regnet som lakseførende opp til fossestrykene ved Lávddetgála, rundt 13 kilometer fra munningen i Tanaelva. Elva er stri og kald og har et lavt potensial for lakseproduksjon. Det er også relativt få gode fiskeplasser. Gytebestandsmålet for Leavvajohka er 208 kg hunnlaks.

Referanser 

Elver i Tana
Leavvajohkavassdraget